
(2) LINIIS DI STORIE SOCIÁL E ECONOMICHE DAL FRIÚL TRA 1500 E 1800 
LEZION 2: CONTRACTS - FITS 


Fit cun canul / cens fis 


Il contadin si impegne a tigni i cjmps dal siór e a passà une cuote de racolte fisse, stabilide tal 
contrat. 

Cun chest contrat, se la anade e va ben, il vantac al è dal contadin, che si ten il plui, se e va 
mál, stant che al à di consegnà al paron une part fisse, al rimet lui. Il risi al è dome dal contadin. 
Il contadin però al è interessàt a miorà il fonts, al à autonomie di fàlu parcè che al à interès di 
fâlu. 


Fit cun canul / cens parziari / variabil 


Il contadin al passe al siór une cuote percentuál de racolte, stabilide dal contrat. 

Cun chest contrat al jentre ancje il paron tai risis de produzion, ma il paron al a il vantac di gjoldi 
di une rendite che e cres, se la produzion e cres, cence tirá fùr monede par mioriis. 

Il contadin al è mancul interessát a miorá il fonts che tal cás dal canul fis, parce che la 
risultance de miorie no i reste dute a lui, ma i va ancje al paron. 

LEZION 2: CONTRACTS - FITS 


Fit mist 


Al è un fit cun canul in part fis e in part variabil. Fis pai cereài e par vins e pomis, che a son i 
prodots preseáts che a puedin lá a marcját. 

Il paron nol tire fúr monede par mioriis, però al à la part plui preseade de produzion, che i 
covente par consum diret de sò famee e de cjase, e par vendi al marcját citadin e gjavàndi 
monede par comprà bens di consum, pe sò mostre di ranc. 


Socide 


AI è il contrat che un proprietari di besteam al deve in fit ai contadins che no ‘ndi vevin, o no ‘ndi 
vevin avonde, nemài, vacjis e altris imprescj agricui tant che vuarzinis, grapis e v.i. par véndi 
une rendite. 

| contadins a podevin nudrîju su lis tieris comunáls e il paron des bestiis nol veve di sfrutà lis 
sôs tieris pal passon o pal fen, nol coventave nancje che a ‘ndi ves. Dut câs al podeve tignilis 
par prodots di rese plui alte, tant che lis vits. 

ED LINIIS DI STORIE SOCIÁL E ECONOMICHE DAL FRIÚL TRA 1500 E 1800 
LEZION 2: STRUTURE PRODUTIVE TES CAMPAGNIS FURLANIS 


Une indagjin catasticál dal 1661 


Di une indagjin catasticál dal 1661 al risulte che lis tieris in Friúl a son: 
e aconduzion direte pal 3% 
* afitancis in monede pal 13% 
e afitancis in nature o nature e monede e partitancis pal 82% 
A son di zontá, daúr che al risulte dai contrats, i traspuarts des cuotis, il folá il vin e travasálu, il 
traspuartá lis botis e altri, che a son formis tipichis de suditance feudál. 
A miec dal 1600 il contadin furlan al jere tes mans dal paron, par vie dal canul fis. Se la anade e 


leve mâl cu lis blavis, il paron si avaleve sul vin. 
Il contadin, gjavade la part dal paron, al veve po di gjavà lis decimis e i cuartés pe Glesie. 

(5) LINIIS DI STORIE SOCIÁL E ECONOMICHE DAL FRIÚL TRA 1500 E 1800 
LEZION 2 : STRUTURE PRODUTIVE TES CAMPAGNIS FURLANIS 


Prime leture interpretative 


Si osserve che la conduzion direte e jere minimál e a ancje ché in monede e jere une vore 
limitade. Segn che il rapuart cul marcjàt dal contadin produtór al jere une vore limitát se no 
inesistent. Il contadin al produseve pal so autoconsum e pal consum dal paron. Il contadin nol 
rivave a capitaliză e lis mioriis dai cjamps no rivavin a permeti formazion di capitâl in monede. 


La fitance in nature e permeteve al paron di vé ce che i coventave par consumă te só cjase e 
par vendi la part plui preseade de racolte. Il vendi però nol veve l’intindiment di un vuadagn 
capitalistic, ma di gjavá monede par spindile daurman in bens di consum. 

Il paron nol formave capitàl pe produzion. 


Plui che precapitalistiche, la situazion de produzion furlane intes campagnis e jere a miec 1600 
semifeudál. 

LEZION 2: STRUTURE PRODUTIVE TES CAMPAGNIS FURLANIS 


Cuale isa stade la ande de disfeudalizazion e de rifeudalizazion in friùl? 


| storics a fevelin di rifeudalizazion tal 1600 par tantis areis de Europe e ancje de ltalie, segn 
chest che e jere stade une disfeudalizazion plui o mancul fuarte tai secui prin, che e veve 
sostituidis tantis prestazions di vore diretis cun cens in monede, che e veve molát su lis 
limitazions de libertát de persone. 


In Friùl aes formis di relazions di produzion feudáls in campagne a rivarin chés semifeudáls, ma 
no chés precapitalistichis. Lis cuotis di paiament dai contrats a restavin in nature. La racolte pal 
contadin e coventave a pene par fà vivi la famee, pal paron par autoconsum e comprá a marcjàt 
bens che al consumave, cence intindiment di profit par invistiment. Nol jere pussibil che si 
formas capitál di invistiment, ni marcantfíl, ni artesanál o industriál. 


No fo in Friul rifeudalizazion tal 1600 parce che la struture des relazions produtivis e jere 
restade semifeudál. 

D LINIIS DI STORIE SOCIÁL E ECONOMICHE DAL FRIÚL TRA 1500 E 1800 
LEZION 2: STRUTURE PRODUTIVE TES CAMPAGNIS FURLANIS 


Cemût defini la sitazion dai rapuarts di produzion tal 1500 e 1600? 


| contrats che a definirin i rapuarts di produzion tra lis dôs classis fondamentáls e principáls dal 
Friùl, i siórs o parons di tiere e i contadins, si fissarin tra 1500 e 1600 e a restarin chei fin a 
1900. A forin tentatifs di iniziative capitalistiche industrial isoláts tal 1600 e 1700, che no 
mudarin la situazion. A forin massime ae fin dal 1800 e cul 1900, ma tes campagnis a 
continuavin a restá chei rapuarts. 


Ce che e podeve mudà, e jere la nature plui o mancul borghese tal puest di ché nobiliár de 
paronance, tant che si pues fevelá di feudalisim borghés che al avanze tal puest di chel nobiliár. 
Ma la borghesie furlane che si formave par tantis resons no puartave su lis tieris che e 
comprave la iniziative dal impresari e il capitál di invistiment: e acetave lis formis contratuáls 
semifeudáls che e cjatave, e e mantignive chés. 

LEZION 2: STRUTURE PRODUTIVE TES CAMPAGNIS FURLANIS 


La dimension des unitáts produtivis 


La indagjin dal 1661 e classificave cussì la dimension des proprietáts: 


Chest al dimostre che e dominave la aziende medie-picule, e che la framentazion des 
campagnis e jere une vore marcade. La fitance e seguive la framentazion (framentazion 
proprietarie e framentazion dal cuarp de proprietát). Ma ce segnalavie? 


La framentazion e la fitance medie-picule 


E segnalave une incressite di rendite par etar. La famee contadine però no podeve sfrutá la 
picule estension de tiere par plui culturis, in mut di sfrutà dut il so potenziál di lavór, e tecnichis 
eventuáls di inovazion. 

Se la tiere e fos stade dute dongje e in cuantitàt grande, la vore e sarès stade mancul 
dispierdude, e la cjase coloniche e podeve stà tal miec cun dut ce che i coventave, simpri che il 
paron al ves doprát lis renditis tant che capitál di invistiment. Robe che no si impensave di fá. 

LEZION 2 : STRUTURE PRODUTIVE TES CAMPAGNIS FURLANIS 


Distribuzion de superficie fondiarie par estension 

LEZION 2: STRUTURE PRODUTIVE TES CAMPAGNIS FURLANIS 


Distribuzion de superficie fondiarie par estension 

LEZION 2: STRUTURE PRODUTIVE TES CAMPAGNIS FURLANIS 


Distribuzion de superficie fondiarie par classe 

T LINIIS DI STORIE SOCIÁL E ECONOMICHE DAL FRIÚL TRA 1500 E 1800 
LEZION 2: STRUTURE PRODUTIVE TES CAMPAGNIS FURLANIS 


Lis tieris comunáls 


Lis tieris comunáls te Ete di Miec a jerin lis tieris che ogni comunitát e lassave pal ús comun 
regolát de tradizion, li che massime ¡ puars a podevin lá a boscá, a puartá lis bestiis a passon e 
v.i. A permetevin une integrazion dai redits plui scjars. Une sorte di compensazion, insumis. 

A jerin difondudis in dute Europe. 


La privatizazion des tieris comunáls e scomenca in cualchi bande de Europe sul imprin de Ete 
Moderne. In Ingletiere e fo la base de formazion dal capitalisim. 


Dós stradis pussibilis pe privatizazion des tieris comunáls: 


e La privatizazion e podeve significa estension des proprietáts, acorpament des 
proprietàts, sfrutament des proprietàts cun invistiment di capitàl. 
Ma ancje impuariment e proletarizazion di tantis fameis contadinis: fuarce di lavòr che 
e podeve deventà fuarce di lavòr salariade. 


e La privatizazion e podeve significa ancje framentazion des proprietàts dongje de 
estension des proprietàts, framentazion dal cuarp de proprietát, par un sfrutament no 
capitalistic ma semifeudál. 

(5) LINIIS DI STORIE SOCIÁL E ECONOMICHE DAL FRIÚL TRA 1500 E 1800 
LEZION 2: STRUTURE PRODUTIVE TES CAMPAGNIS FURLANIS 


Lis tieris comunáls 


“Lór a vevin cussience che lis tieris comunáls, une volte che a jerin passadis ai priváts, no 
varessin podút conservá la lór disposizion a boscs tradizionál, o a passon o a prát, cemút che 
par secui lis vevin tignudis a disposizion dai comuniscj puars, che a chescj ur sarès mancjade 
une integrazion des risorsis des lór pigulis proprietàts, se a 'ndi vevin” (voltàt di Daniele 
Beltrami, Penetrazione dei Veneziani in terraferma, in Istituto per la collaborazione culturale 
Venezia-Roma, 1962, pgj. 42). 


“E jere inalore une oportunitàt grandone ufierte ae nobiltàt veneziane di invià l’acuist di tieris par 
ingruessí i patrimonis e fissá la considerazion publiche di classe dominante te Tiere Ferme 
sotane. Cence dî che cun ché cjatade a saressin rivadis daurman intes cassis dal Magjistrát 
des tieris comunis becons cence che a sucedessin resistencis. Po al è fúr di dubi che [...] a 
saressin stadis metudis a culture; al sares passát cussi il principi de disponibilitàt plene e libare 
des tieris a dispiet di istitúts che si stimavin aromai contraris al progres e a une conduzion dal 
patrimoni fondiari eficiente ” (voltàt di Daniele Beltrami, Penetrazione dei Veneziani in 
terraferma, in Istituto per la collaborazione culturale Venezia-Roma, 1962, pgj. 43). 

O LINIIS DI STORIE SOCIÁL E ECONOMICHE DAL FRIÚL TRA 1500 E 1800 
LEZION 2: STRUTURE PRODUTIVE TES CAMPAGNIS FURLANIS 


Lis tieris comunáls 


“Fissade aromai cheste situazion tai prins dal secul XVII, daspó des esitazions dal secul prin 
(cuant che la bisugne finanziarie de Republiche e la fam di tiere no jerin ancjemò deventadis 
tant fuartis), par impedî ocupazions dai privàts a dam dai Comuns stes e inalore dal Stàt, si 
decide di ricognossi la consistence esate des tieris comunáls e si tacà la lór “perticazion” (voltàt 
di Daniele Beltrami, Penetrazione dei Veneziani in terraferma, in Istituto per la collaborazione 
culturale Venezia-Roma, 1962, pgj. 38). 


“La vuere di Candie e deventà motif di preocupazions gnovis e gravis, cause di grandis spesis. 
Slungjantsi dilà di ce che si previodeve e cuntun sfuarg grandon di bande de Republiche, 
cheste e scugnì apelási simpri di plui ae ‘gjenerositàt’ dai sudits e si tacarin a vendi lis tieris 
comunáls” (voltàt di Daniele Beltrami, Penetrazione dei Veneziani in terraferma, in Istituto per la 
collaborazione culturale Venezia-Roma, 1962, pgj. 39). 

LEZION 2: STRUTURE PRODUTIVE TES CAMPAGNIS FURLANIS 


La distribuzion des tieris comunáls 


“Il 54,7% a jerin stadis alienadis te Patrie dal Friúl, il 30,05% tal Trevisan e in proprozion une 
vore plui basse ta chés altris provinciis (simpri a confront dal totál des tieris comunáls); il 
38,91% a jerin ladis tes mans di aristocratics venezians, il 3,41 a nobii de Tiere Ferme Venite. 
Di ce che al restave, il 51,02%, a sogjets di altris classis sociàls (citadins, popolans, contadins); 
dome il 6,66% al tocjà ai Comuns par vie di acuist” (voltàt di Daniele Beltrami, Penetrazione dei 
Veneziani in terraferma, in Istituto per la collaborazione culturale Venezia-Roma, 1962, pgj. 47). 


“La Trevisane e la Patrie dal Friùl a comprendevin intune l'85% des tieris comunáls, dulà che la 
lôr superficie a front di chè complessive di ducj i teritoris consideràts e jere dal 62,4%” (voltát di 
Daniele Beltrami, Penetrazione dei Veneziani in terraferma, in Istituto per la collaborazione 
culturale Venezia-Roma, 1962, pgj. 46). 

LEZION 2: STRUTURE PRODUTIVE TES CAMPAGNIS FURLANIS 


La distribuzion des tieris comunáls 


La nobiltát marcantîl veneziane e jere daúr a pierdi i marcjàts dal Orient. E veve bisugne di altris 
spazis di invistiment, e cussì la vendite des tieris comunàls volude de Republiche a spesis de 
Patrie dal Friúl e sodifà cheste bisugne gnove. | nobii venezians a jerin pòcs, ma a cjaparin il 
35,40% dai teritoris metUts in vendite, e a preferirin lis planis de Basse furlane. 


Lis fitancis a cjaparin pit inte Basse, inalore, e la conduzion direte te fasse moreniche e 
montane. In Cjargne e Cjanàl dal Fier lis tieris comunáls lis cjaparin il 65,50% de int dal popul, e 
dome il 12,10% i nobii. In montagne la conduzion direte e jere dal 75,45% e in culine dal 
35,25%. 

La proprietàt e jere polverizade. Lis aziendis sot dai 5 etars (piculis) a jerin 1'85,67%, chés tra i 5 
e i 50 (medianis) a jerin il 16,20% e chés sore (grandis) l'1,13%. 

LEZION 2 : STRUTURE PRODUTIVE TES CAMPAGNIS FURLANIS 


La forma gnove di coltivazion 


La gnove forme di coltivazion che e cjapă pit e fo ché a rotazion. La unitát produtive e jere fate 
dal cjamp cu lis víts e i moràrs intor intor, dividút in cuatri parts: dôs a blave pal vivi de famee, 
une a forment par paiá la cuote domenicál al paron, e une lassade a polsá par permeti la 
rotazion. Si jere daúr a passá de agriculture estensive che e dipendeve massime dal 
arlevament a ché intensive che e varès vút di puartá ae civiltàt industrial traviers il morár e 
lParlevament dai cavalirs. 

Culture e popolazion 


E Popolazion 
E Blave 


E Proprietàt fondiarie 

Confront tra tiere, blave e popolazion 


===" Popolazion 


== Blave in sumis metrichis 


===" Proprietàt fondiarie 

La difusion de blave 


“La difusion de blave e fo tant rapide e a larc che la produzion anuál e supera di net daspo di 
doi secui ché dal forment, deventant la culture cerealicule plui impuartante; la blave e 
alimentave ogni di la totalitát cuasi de popolazion rurál e inalore la stragrande maiorance dai 
sudits di dut il Stát” (voltát di A. Quadri, Storia della statistica, Vignesie, 1824, pgj. 70-81). 


Cualchi an daspò de epidemie dal an 1629 il nivel demografic al tornà a cressi; tal 1794 si rivà a 
300.000 abitants. La culture de blave e permete di compagná cheste cressite demografiche. E 
jere prudelade de republiche venite. Tancj terens a passavin de destinazion al passon des 
bestiis ae culture de blave. Prin al jere ecuilibri tra arlevament e concimazion e cumò chel 
equilibri si jere spostát, stant che lis bestiis no stevin sui passons. Si passave di une agriculture 
estensive a une agriculture intensive. 

A forin ancje i agns che si tacarin a implantà moràrs pal arlevament dai cavalîrs inte fasse 
pedemontane, che e domandave la vore massime di feminis e fruts pe lór cure. Di li a saressin 
partidis lis primis industriis tessilis, pal tratament de sede, e la organizazion de vore industriál in 
cjase. 


a cure dal prof. Adrian Cescje -2006 

(Gu) LINIIS DI STORIE SOCIÁL E ECONOMICHE DAL FRIÚL TRA 1500 E 1800 
LEZION 2: NOTE DIDATICHE - DOMANDIS 


? DOMANDIS: 
+ Cuâi sono i rapuarts di conduzion agricule semifeudài? Fás dome la liste. 
Ce ¡sal il fit cun canul, cens fis e cens variabil? 


Ce isal il fit mist? 


e pP © 


Ce ise la socide? 


# Daúr de indagjin catasticál dal 1661, ce percentual des conduzions jerie direte, in 
monede, in nature o in nature e monede ? 


+ Ce interpretazion si puedie dá ae situazion indicade des risultantis ce indagjin 
catasticál dal 1661? 


+ Parce la situazion indicade des risultancis de indagjin catasticál dal 1661 vadie 
definide plui semifeudál che precapitalistiche? 


& Parcé no isal il câs di fevelà di rifeudalizazion dal Friúl tal 1600? 


+ CemUt si insedavie la borghesie tes campagnis furlanis? Cun ce culture dal 
capitàl? 

@) LINIIS DI STORIE SOCIÁL E ECONOMICHE DAL FRIÚL TRA 1500 E 1800 
LEZION 2: NOTE DIDATICHE - DOMANDIS 


Ce dimension vevino lis unitàts produtivis? 

Cuale ise la interpretazion de distribuzion des unitàts produtivis daùr estension? 
Ce jerino lis tieris comunàls? 

Ce efiet su la economie podevie vé la privatizazion des tieris comunáls? 

Ce efiets sociái vevie la privatizazion des tieris comunáls? 


Di cui che e vignì la privatizazion des tieris comunáls in Friúl? Par cuale 
motivazion storiche? 


Cemút che si davuelze la privatizazion des tieris comunáls in Friúl? Cun cualis 
risultancis? Cuale distribuzion percentuál tra classis sociáls e nobiltát furlane e 
foreste? 


Cuale forme di coltivazion gnove si presentavie intal 1600? Cemút si 
trasformavial l'aspiet des campagnis? Dulà stevial il mudament? 


Ce rapuart si puedial viodi tra la coltivazion de blave e la ande demografiche? 

